section_heading: Znamenitosti
paragraph_text: Na 30 m visokoj hridi na krajnjem zapadnom vrhu otoka, dominirajući ulazom u luku, uzdižu se bastioni utvrde San Felipe del Morro („Sv. Filip od rta”) iz 16. stoljeća, u kojoj se nalazi i svjetionik. Obnovljena je polovicom 18. stoljeća kao trokutasti bastion, remek-djelo vojne arhitekture s pažljivo isplaniranim zidinama, terasama i stubama za kretanje vojske i topništva. Koncem 18. stoljeća s nje je više od 400 topova branilo luku i utvrda je glasila kao neosvojiva. Pored utvrde se nalazi najstarija kuća-utvrda na otoku, Casa Blanca („Bijela kuća”) iz 1521. god., palača koja je pripadala obitelji Ponce de Leona sve do sredine 18. stoljeća.<ref>Prof. Martin E. Weaver, A Conservation Master Plan for The World Heritage Site of Old San Juan, 1998. Preuzeto 25. rujna 2012.